stanford-oval/wikipedia huggingface dataset:
פיקתיים

| פיקתיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: ארנבאים
משפחה:: פיקתיים
סוג:: פיקה
שם מדעי
 Ochotonidae ‏לינק, 1795
תחום תפוצה


פיקה צפונית
פיקת הצווארון
פִּיקָתיים או פִּיקות (שם מדעי: Ochotonidae) היא משפחה בסדרת הארנבאים ובה סוג יחיד - פיקה. הפיקות הן קרובות רחוקות של הארנבים, אך מזכירות במראם מכרסמים המתחפרים בסלעים בהרים שונים בעולם.
רוב הפיקות שוכנות באזורי אקלים קרים באסיה, צפון אמריקה ובממזרח אירופה וכן בערבות אסיה התיכונה. הם נוהגים לחיות בין אזורי סלעים, שם הם מתחבאים מטורפים או שהם חופרים מאורות ארוכות באדמה ולעיתים מתגוררים יחד איתם מספר ציפורים שלגיות.
הם קטנים בהרבה מקרוביהם הארנביים ואורכם 15-23 ס"מ בלבד. הם ניזונים מצמחי קרקע שונים אותם ואוכלים כמו ארנבים גם את הגללים הראשונים שלהם במטרה להפיק עוד מינרלים מהמזון. הם יאכלו גם צמחים ארסיים שהם אוגרים במחסה שלהם. בנוסף בחודשי החורף הקרים הם יאכלו גם נבלות של חיות קטנות. הם משמיעים קולות אזהרה למשל: שריקות.
מינים

ישנם 30 מינים של פיקות בסוג:
תת-סוג Pika
פיקה אלפינית  (Ochotona alpina)
Ochotona argentata
פיקת הצווארון  (Ochotona collaris)
Ochotona hoffmanni
פיקה צפונית (Ochotona hyperborea)
Ochotona pallasi
פיקה אמריקאית (Ochotona princeps)
Ochotona turuchanensis
תת-סוג Ochotona
Ochotona cansus
פיקה שחורת-שפה (Ochotona curzoniae)
Ochotona dauurica
Ochotona huangensis
Ochotona nubrica
Ochotona pusilla
פיקה אפגנית (Ochotona rufescens)
Ochotona thibetana
Ochotona thomasi
תת-סוג Conothoa
Ochotona erythrotis
Ochotona forresti
Ochotona gaoligongensis
Ochotona gloveri
פיקת ההימלאיה (Ochotona himalayana)
Ochotona iliensis
Ochotona koslowi
פיקה לדאק (Ochotona ladacensis)
פיקה גדולת-אוזניים  (Ochotona macrotis)
Ochotona muliensis
Ochotona nigritia
Ochotona roylei
פיקה אדומה (Ochotona rutila)
הערות שוליים

↑  אנציקלופדיית החי והצומח של ארץ ישראל, כרך 7 – "יונקים", בעריכת ה. מנדלסון ויורם יום טוב, הוצאת משרד הביטחון , עמ' 90
| --- | --- |
בקרת זהויות :  NDL: 00577376
לב רובינשטיין

| --- | --- |

 לידה:  19 בפברואר 1947 מוסקבה, ברה"מ 
 פטירה:  14 בינואר 2024 (בגיל 76) מוסקבה, רוסיה 
 שם לידה:  Лев Семёнович Рубинштейн 
 מדינה:  ברית המועצות, רוסיה 
 מקום לימודים:  האוניברסיטה הפדגוגית הממלכתית של מוסקבה 
 שפות היצירה:  רוסית 
 זרם ספרותי:  Moscow Conceptualists 
 פרסים והוקרה:  פרס אנדריי ביילי 
 
לב סמיונוביץ' רובינשטיין (ברוסית: Лев Семёнович Рубинштейн;‏ 19 בפברואר 1947 – 14 בינואר 2024) היה משורר, מסאי, עיתונאי ופעיל חברתי יהודי-רוסי.
ביוגרפיה

לב רובינשטיין נולד ב-1947 במוסקבה להורים יהודים. למד פילולוגיה במכון הפדגוגי של מוסקבה ללימודים בהתכתבות (כיום: אוניברסיטת שולוחוב מוסקבה למדעי הרוח), ובסיום לימודיו עבד שם כספרן וביבליוגרף. קטלוג הספרייה שימש השראה ל"שירי הכרטסת" שלו. בשנות ה-70 וה-80 הפך רובינשטיין לסופר מרכזי בסצנה הספרותית הסובייטית המחתרתית, במיוחד בגלל הקשר שלו עם הקונספטואליזם המוסקבאי (אנ'). בהמשך חייו עבר רובינשטיין לעיתונאות ואקטיביזם חברתי. הוא זכה בפרס אנדריי בלי (אנ') למדעי הרוח בשנת 1999.
נישא לאירינה גולובינסקיה ולהם בת אחת, מריה. ב-8 בינואר 2024 נפגע בתאונת דרכים במוסקבה, ומת מפצעיו ב-14 בינואר 2024, בגיל 76.
יצירתו

רובינשטיין נודע בזכות "שירי הכרטסת" שלו, שבהם כל בית מיוצג בכרטיס נפרד. כרטיסים אלה מדגישים את הטקסט כאובייקט וגם כיחידת ביטוי. כדי לקרוא את השיר, על הקורא לקיים אינטראקציה עם הטקסט ברמה הפיזית. כל בית הוא דיסקרטי וממוספר, יש לקרוא את הכרטיסים בסדר שנקבע.
שיריו של רובינשטיין משלבים כמה צורות של ביטוי ספרותי. הם נעים בין שירה לפרוזה, לפעמים מאמצים צורה של משחק או אפילו מכילים רמזים לקהל. חלק גדול מהכתיבה עצמה היא "כמו-ציטוט", ציטוט שנראה כאילו הוא מחיי היום-יום, אך במקום זאת נבנה בקפידה בסגנון ספציפי. רובינשטיין שאל לעיתים קרובות את הסגנון של סופרים רוסים חשובים, אך הוא התאים את מילותיו שלו לסגנון זה, ומכאן יצר ציטוטים שלא היו למעשה ציטוטים.
רובינשטיין היה מזוהה לעיתים קרובות עם הקונספטואליזם המוסקבאי, תנועה אמנותית רוסית. רובינשטיין קבע כי "הקונספטואליזם המוסקבאי מאחד את ההרגשה הפנימית שהעולם מחולק, כל הטקסטים כתובים, הציורים מצוירים. המשימה של האמן הנוכחי היא לחשוב מחדש, לתת שם מחדש. ולתת שם חשוב יותר מאשר לעשות." הקונספטואליזם של מוסקבה הוא גם תגובה שלילית לריאליזם הסוציאליסטי הרוסי.
אחדים מספרי שיריו שנכתבו ברוסית תורגמו לשפות אחדות, בהן אנגלית, צרפתית וגרמנית, ותרגומי שיריו פורסמו גם בכתבי עת ספרותיים ובאנתולוגיות.
במאה ה-21 הרבה רובינשטיין לכתוב מסות, שפורסמו בין היתר באתר "גראני.רו". הוא יצא להגנת בנות להקת "פוסי ריוט" בזמן המשפט נגדן, והתנגד לכיבוש חצי האי קרים בידי רוסיה ולפלישה הרוסית לאוקראינה.
הערות שוליים

↑  יענקי פרבר, משורר יהודי ברוסיה מת מפצעיו לאחר שנפגע ממכונית, באתר בחדרי חרדים, 15 בינואר 2024
↑  Грани.Ру (ברוסית)
↑   ליזה רוזובסקי, לב רובינשטיין, "השמש הקטנה של השירה הרוסית", מת בעקבות תאונה, באתר הארץ, 14 בינואר 2024
| --- | --- |
בקרת זהויות :  NLI: 987007267363705171  PLWABN: 9810577832605606  BIBSYS: 99023508  BnF: cb12346260n (data)  CiNii: DA12485086  GND: 122617061  ICCU: SBNV108114  ISNI: 0000 0001 0920 2037  LCCN: n92079433  LNB: 000139476  NKC: jo2002156503  NLA: 35136289  NSK: 000155433  NTA: 159679540  RERO: 02-A003768652  SELIBR: 384114  SUDOC: 032431694  VIAF: 84143977   WorldCat (עם VIAF): 84143977
פחמן אלפא ובטא

פחמני אלפא ובטא של בנזילאצטון; ניתן להבחין כי פחמן האלפא הוא אטום הפחמן הראשון הקשור לקבוצה הפונקציונלית קרבוניל
בכימיה אורגנית, פחמן אלפא (Cα) מתייחס לאטום הפחמן הראשון הקשור לקבוצה פונקציונלית כלשהי במולקולה. אטום הפחמן השני מכונה פחמן בטא (Cβ), והפחמנים הבאים מקבלים ייצוג גם הם על פי סדר האלפבית היווני.
נומנקלטורה זהה נוהגת ביחס לאטומי המימן הקשורים לאטומי הפחמן; אטום המימן הקשור לפחמן אלפא מכונה מימן אלפא, אטום המימן הקשור לפחמן בטא מכונה מימן בטא וכן הלאה.
נומנקלטורה זו אינה עומדת בקנה אחד עם הנומנקלטורה של IUPAC המעודדת זיהוי פחמנים באמצעות ספרות ולא באמצעות אותיות יווניות, אך למרות זאת שיטה זו נותרה פופולרית מאוד.
מולקולה אורגנית בעלת יותר מקבוצה פונקציונלית אחת עלולה להיות מקור לבלבול; באופן כללי ניתן לומר שהקבוצה הפונקציונלית האחראית לשמה או לסיווגה של המולקולה היא קבוצת הרפרנס עבור נומנקלטורת אטומי הפחמן. לדוגמה, המולקולות ניטרוסטירן ופנתילאמין דומות מאוד במבנה שלהן, ומולקולת הניטרוסטירן אף יכולה ליצור פנתילאמין כאשר היא מחוזרת. עם זאת, פחמן האלפא של ניטרוסטירן ממוקם בסמוך לקבוצת הפניל, ואילו במקרה של פנתילאמין - אותו הפחמן בדיוק מוגדר כפחמן בטא, שכן אצל פנתילאמין (שהוא יותר אמין מאשר סטירן) מונים את הפחמנים מהצד ההופכי של המולקולה.
חלבונים וחומצות אמינו

המונח "פחמן אלפא" משמש גם ביחס לחלבונים ולחומצות אמינו, ומייצג את השלד הפחמני שלפני הפחמן הקרבונילי. על כן, כאשר קוראים לאורך השלד הפחמני של חלבון מסוים מכיוון הקצה האמיני (N) לכיוון הקצה הקרבוקסילי (C), נקבל רצף של -[קצה N - פחמן אלפא - קצה C (פחמן קרבונילי)] n פעמים וכן הלאה. פחמן האלפא נמצא במקום בו המתמירים השונים נקשרים לחומצות האמינו השונות; קבוצות אלו, הידועות גם בשם "שרשרת ה-R", הן היוצרות את השונות בין חומצות האמינו, ומעניקות לפחמן האלפא את תכונותיו הסטריאוגניות אצל כל חומצות האמינו השונות, לבד מגליצין..
בחומצות אמינו, אם כן, פחמן אלפא ימצא במקום אליו נקשרת שרשרת ה-R, ואילו פחמני בטא, גמא וכן הלאה, יהיו ממוקמים לאורך שרשרת ה-R.
פחמן האלפא הוא המרכז הכיראלי של חומצות האמינו, שכן הוא קשור ל-4 קבוצות שונות: לקבוצה הקרבוקסילית, לקבוצה האמינית, לשרשרת ה-R ולאטום מימן. בגלל הפיזור במרחב במבנה טטראדרלי של האורביטלים שמסביב לפחמן האלפא, 4 הקבוצות השונות הקשורות אליו יכולות ליצור 2 סידורים מרחביים שונים, או במילים אחרות - "סטריאואיזומרים" שונים. אצל חומצת האמינו גליצין, שרשרת ה-R מורכבת גם היא מאטום מימן בודד (כלומר לא קיימות 4 קבוצות שונות הקשורות לפחמן האלפא), ועל כן פחמן האלפא חסר את התכונות הסטריאוגניות הקיימות אצל יתר חומצות האמינו. בנוסף, אצל גליצין גם לא קיים פחמן בטא, בניגוד ליתר חומצות האמינו.
פחמן האלפא של חומצות האמינו חשוב בקיפול חלבונים: כאשר מתארים חלבון (הבנוי משרשרת חומצות אמינו) לעיתים קרובות מייצגים בקירוב את מיקום חומצת האמינו על פי מיקום פחמן האלפא שלה. ככלל, פחמני האלפא של חומצות אמינו סמוכות בחלבון נמצאים במרחק של 3.8 אנגסטרום (380 פיקומטר) אחד מהשני.
הערות שוליים

1 2  Cox MM, Nelso DL (2005). Lehninger Principles of Biochemistry (4th ed.). New York: W.H. Freeman, p. 76. ISBN 978-0-7167-4339-2.
נוסחת השלד של חומצה בוטירית בתוספת ציון של פחמני האלפא, הבטא והגמא
פחמן משודרג

ערך זה עוסק בספר מדע בדיוני משנת 2002. אם התכוונתם לסדרת הטלוויזיה משנת 2018 המבוססת על הספר, ראו .
| --- | --- |

 מידע כללי
 מאת:  ריצ'רד ק. מורגן
 שפת המקור:  אנגלית
 תורגם לשפות:  כן
 סוגה:  מדע בדיוני
 הוצאה
 הוצאה:  שטיינהרט-שרב מוציאים לאור בע"מ
 מקום הוצאה:  הממלכה המאוחדת 
 תאריך הוצאה:  2002
 מספר עמודים:  440
 עורך:  מיקי מלץ
 הוצאה בעברית
 תאריך:  2018
 תרגום:  כן
 פרסים
 פרס פיליפ ק. דיק (ריצ'רד ק' מורגן, 2003) 
 סדרה
 סדרת ספרים:  טאקשי קובאץ'
 הספר הבא:  Broken Angels 
 קישורים חיצוניים
 מסת"ב:  מסת"ב 9789654205566
 
פחמן משודרג (באנגלית: Altered Carbon, כלומר ״פחמן שעבר שינוי״) הוא ספר מדע בדיוני מאת ריצ'רד מורגן שראה אור בשנת 2002. העלילה מתרחשת בסן פרנסיסקו של 2500, בעולם שבו הנפש האנושית יושבת בתוך מחסנית מוח (cortical Stack) והגוף הוא רק מעטפת חיצונית. הנפש הדיגיטלית יכולה לנדוד בין גופים ביולוגיים שונים, טבעיים ומשודרגים, וסביבות וירטואליות.
הספר זכה בפרס פיליפ ק. דיק לנובלה הטובה ביותר לשנת 2003. הספר עובד לסדרת טלוויזיה באותו השם שעלתה בשנת 2018 בנטפליקס.
עלילה

הסיפור בנוי בתבנית הקלאסית של בלש אפל, עם כל המוטיבים הקלאסיים של הז'אנר: הגיבור נוכרי ומנודה, פושע משוחרר וזר בעיר. הוא מין נֵפֶל, מפסידן שלאף אחד לא אכפת ממנו, ותחושת הניכור שלו מפעפעת לכל אורך הספר.  הוא מחפש תשובות בתחתית בקבוק וויסקי ושואל שאלות עם אקדח. הוא אינו גיבור ומונע מתוך נקמה, תאוות בצע ותשוקה, והגבולות המוסריים שלו נזילים. למרות שהוא אנטי גיבור, הקוראים מזדהים איתו ורוצים שינצח, גם אם זה לא יוביל אותו לשום מקום.
לתוך התבנית הקלאסית מורגן מוזג תמהיל עתידני סייברפאנקי קשוח משולב בביקורת חברתית נוקבת על מעמדות וכוח. הטכנולוגיה אולי מקדמת בגדול את האנושות, אבל מקדמת בעיקר את העשירים ובעלי האמצעים, וככל שהטכנולוגיה מתקדמת יותר הפער המעמדי מתרחב. בעולם של פחמן משודרג הפער קיצוני ביותר מפני שהכסף יכול לקנות מפלט מהמוות, ומי שנשאר בחיים לאורך זמן יכול לצבור עוד ועוד כוח ומעמד, להגדיל את הפער ולהפוך כמעט לגזע חדש, שעדיין כבול בכל החולשות האנושיות הרגילות.
הסיפור מסופר בגוף ראשון על ידי טאקשי קובאץ' ששוגר מאות שנות אור לכדור הארץ לפתור תעלומת רצח. אבל קובאץ' אינו בלש או חייל - הוא הרבה יותר מזה. קובאץ' הוא שליח (Envoy) לשעבר, מעין חייל\סוכן סמוי\בריון של חיל החסות, עם הכשרה ייחודית שמאפשרת לו לתפקד היטב בסביבות לא מוכרות שהוא נזרק אליהן מתוקף תפקידו. העלילה מובילה את הקורא לגלות את העולם ואת העבר של קובאץ' שלב אחר שלב, וכצפוי בבלש אפל שולחת את הגיבור לתהומות רפש אנושי וחברתי, שלו ושל אחרים. לא במפתיע תהליך הגילוי עמוס באלימות וסקס, ומורגן ספג ביקורת רבה על הכתיבה הבוטה והלא מתפשרת של שני האלמנטים הבסיסיים של התודעה האנושית. סצנה קשה במיוחד של עינוי וירטואלי הובילה מבקרים להאשים את מורגן ב-"פורנו עינויים", ועל כך ענה מורגן שהסצנה מבוססת על תיאורי עינויים במדינות מוסלמיות מדו"ח של אמנסטי אינטרנשיונל שהרתיחו את דמו.
ההפרדה בין הנפש לגוף מפעפעת לאורך כל הספר, מהמעבר של התודעה בין גוף לגוף וגם לסביבות וירטואליות. מורגן ממחיש את הניתוק בכך שהוא מתאר פעילויות אנושיות במונחים מכניים ופעולות מכניות במונחים אנושים, ובכך יוצר טשטוש בין העולמות והמשחק בין הניתוק והמיזוג בין הנפש (התוכנה) שרוכבת על הגוף (החומרה) זורק את הקורא ללא הרף לשאלות הפילוסופיות עתיקות היומין של גוף ונפש, והאם באמת ניתן להפריד בין השתיים, ועד כמה הנפש יכולה לשלוט בגוף וכמה הגוף בעצם שולט על הנפש דרך הביולוגיה, בין אם היא ממשית או וירטואלית.
תרגום עברי

ריצ'רד מורגן, פחמן משודרג (טאקשי קובאץ', 1), תרגום: יוסי חלד, עריכת תרגום: מיקי מלץ, נתניה: שטיינהרט שרב מוציאים לאור, 2018.
לב של אש

| --- | --- |

כרזת הסרט הרשמית בעברית
 בימוי:  לורן זיתון, תיאודור טאי 
 הופק בידי:  לורנט זיתון אנדרה רוליאו ואלרי ד'אתויל יאן זנו
 תסריט:  לורנט זיתון ג'ניקה הרפר דפני בלון ליסה האנטר
 מדבבים:  אוליביה קוק ויליאם שאטנר לורי הולדן קנת בראנה
 מוזיקה:  כריס אגן
 מדינה:  קנדה, צרפת 
 חברת הפקה:  L'Atelier Animation Anton Caramel Films
 חברה מפיצה:  אנטרטיינמנט ואן
 הקרנת בכורה:  צרפת 2 בפברואר 2022 ישראל 7 באפריל 2022 קנדה 13 ביולי 2022
 משך הקרנה:  93 דק' 
 שפת הסרט:  אנגלית 
 סוגה:  סרט קומדיה, סרט הרפתקאות 
 תקציב:  40 מיליון דולר
 הכנסות:  3.8 מיליון דולר (25 ביוני 2022)
 אתר רשמי
 דף הסרט ב־IMDb
 
לב של אש (באנגלית: Fireheart) הוא סרט קולנוע קומי קנדי-צרפתי בהנפשה ממוחשבת, אשר משמש כסרט השני שהפיקה L'Atelier Animation לאחר "לרקוד" (2016). את הסרט ביימו תיאודור טאי ולורנט זיתון, זיתון כתבה את התסריט יחד עם ג'ניקה הרפר וליסה האנטר.
תקציר העלילה

בניו יורק של שנות ה-20, נערה בת 16 בשם ג'ורג'יה חולמת להיות הכבאית האישה הראשונה. בעקבות זאת היא מתחפשת לגבר ומנסה להציל את אביה המפקד מפושע סדרתי אשר משתמש בגז סגול על מנת להפנט אנשים.
מדבבים

אוליביה קוק / נועה כהן - ג'ורג'יה נולאן
מאיה מיסאלג'וויק / הילה קאופמן - ג'ורג'יה נולאן הצעירה
ויליאם שאטנר - ג'ימי מורי
לורי הולדן - פאולין
קנת בראנה / גלעד קלטר - שון, אביה של ג'ורג'יה
ריאן גרסיה / יובל בינדר - ריקרדו
וילקס לי - ג'ין
מארה ג'ונוט - לורה דווין
סקוט האמפרי - קפטן ניל
הפצה

הסרט הופץ בארצות הברית על ידי הולו בפברואר 2022 ובאירופה על ידי אנטרטיינמנט ואן בהמשך השנה.
הערות שוליים

↑  Keslassy, Elsa (24 בפברואר 2022). "Hulu Nabs U.S. Rights to Anton's Animated Family Film Fireheart (Exclusive)". Variety. נבדק ב-24 בפברואר 2022. {{cite news}}:  (עזרה)
ליאה גארט

| --- | --- |
ליאה גארט
ליאה גארט
 לידה:  1966 (בת 58 בערך)
 ענף מדעי:  מדעי היהדות
 מקום מגורים:  ארצות הברית
 הערות:  ראשת המרכז למדעי היהדות, בהאנטר קולג'
 תרומות עיקריות
 ספרהּ X Troop
לִיאה גָארֶט (נולדה ב-1966) היא פרופסור, ראשת המרכז למדעי היהדות, בהאנטר קולג', המשויך לאוניברסיטת העיר ניו יורק, וראשת התכנית ללימודי מדעי העברית והיהדות שם.
ביוגרפיה אקדמית

גארט סיימה תואר ראשון בהצטיינות באוניברסיטת מרילהארסט (אנ') שבמדינת אורגון ארצות הברית בשנת 1991. בשנה שלאחר מכן השלימה לימודי תואר שני במרכז אוקספורד ללימודי יהדות ועברית באוניברסיטת אוקספורד (אנ'), אנגליה. את לימודי הדוקטוראט סיימה גארט בשנת 1999 בסמינר התאולוגי היהודי של אמריקה בניו יורק (אנ'). באותה שנה, התקבלה כמרצה בכירה (אנ') במרכז ללימודי היהדות באוניברסיטת דנבר (אנ'), קולורדו, ושימשה שם במשרה זו עד שנת 2008. באותה שנה, ולאחר קבלת הקביעות, התקבלה ל-אוניברסיטת מונאש, מלבורן אוסטרליה, כפרופסור מחקר לתרבות יהודית בת זמננו, ובשנת 2013 התמנתה לסגנית ראש המרכז האוסטרלי לציוויליציה יהודית ב-אוניברסיטת מונאש. החל משנה זו, שימשה במקביל גם כפרופסור כבוד להיסטוריה באוניברסיטת וורוויק, אנגליה. מאז שנת 2018 היא בעלת שני התפקידים, המוזכרים לעיל, בתחום מדעי היהדות בהאנטר קולג' שבניו יורק.
פרסומים

גארט פרסמה יותר מעשרים פרסומים מסוגים שונים. הבולטים שבהם, ואשר מייצגים את עבודתה המחקרית, הם חמשת ספריה וכדלקמן:
מסעות מעבר לחיוורון (באנגלית: Journeys beyond the Pale: Yiddish Travel Writing in the Modern World) זה ספרה הראשון אשר פורסם בתחילת שנת 2003, ואשר בוחן כיצד סופרי יידיש, ממנדלי מוכר ספרים ועד שלום עליכם, השתמשו במוטיבים של מסעות כדי לבטא את יחסיהם הסבוכים עם המודרניזציה. החיבור מקיף את רוסיה, אוקראינה, בלארוס ופולין של ימינו.
הצלב וסיפורים יהודיים אחרים - סדרת ספריית יידיש חדשה (באנגלית: The Cross and Other Jewish Stories New Yiddish Library Series) זה סיפרה השני שיצא לאור בתחילת שנת 2007 ושאותו ערכה על פי סיפורים קצרים, נובלות ומאמרים מאת הסופר היהודי בן המאה ה-19 והמאה ה-20 לֵאמְד שאפירו (אנ').
אביר באופרה: היינה, וגנר, הרצל, פרץ ומורשת טנהויזר (מוספי שופר במדעי היהדות) (באנגלית: A Knight at the Opera: Heine, Wagner, Herzl, Peretz, and the Legacy of Der Tannhäuser - Shofar Supplements in Jewish Studies) בספר זה אשר יצא לאור באוקטובר 2011, בוחנת גארט את התפקיד שמילאה אגדת ימי הביניים ואופרת ואגנר טנהויזר בחיי התרבות היהודיים במאה התשע-עשרה ובתחילת המאה העשרים.
אריות צעירים: כיצד סופרים יהודים המציאו מחדש את רומן המלחמה האמריקאי - ביטויים תרבותיים (באנגלית: Young Lions: How Jewish Authors Reinvented the American War Novel (Cultural Expressions)) בספר זה שפורסם בספטמבר 2017, גארט מראה כיצד סופרים יהודים השתמשו בנושא של מלחמת העולם השנייה כדי לעצב מחדש את רעיונות הציבור האמריקאי אודות המלחמה, השואה ותפקידם של היהודים בחיים שלאחר המלחמה.
יחידה X - הקומנדו היהודי הסודי של מלחמת העולם השנייה (באנגלית: X Troop: The Secret Jewish Commandos of World War II) זה הספר (יצא לאור במאי 2021) שהביא לגארט את הפרסום הרב ביותר בארצות הברית, אנגליה אירופה וישראל, אחרי שתורגם גם לעברית. הספר זכה לשבחים רבים בעיתונים: The New York Review of Books, בדיילי טלגרף, בקירקוס ריוויוז (אנ'), ב-פבלישר וויקלי (אנ'), והוול סטריט ז'ורנל הכתיר אותו עם צאתו לאור כספר החודש. המוזיאון הלאומי של ארצות הברית למלחמת העולם השנייה, בניו אורלינס, הזמין אותה לשיחה אינטרנטית עם קהל שוחרי המוזיאון אודות הספר. כתבה נרחבת פורסמה על הספר גם בידיעות אחרונות.
ראו גם

X Troop - יחידה מיוחדת בקומנדו מס' 10 בצבא הבריטי במלחמת העולם השנייה.
הערות שוליים

1 2  Leah Garrett, Hunter College at CUNY
↑  Leah Garrett, Hunter College/CUNY
↑  Journeys beyond the Pale: Yiddish Travel Writing in the Modern World, Amazon
↑  The Cross and Other Jewish Stories (New Yiddish Library Series), Amazon
↑  A Knight at the Opera: Heine, Wagner, Herzl, Peretz, and the Legacy of Der Tannhäuser (Shofar Supplements in Jewish Studies), Amazon
↑  Young Lions: How Jewish Authors Reinvented the American War Novel (Cultural Expressions), Amazom
↑  How an Elite Group of Jewish Refugees Helped to Defeat the Third Reich, The Forward - Jewish. Independent. Nonprofit. June 6, 2022
↑  Rich Tenorio,  18/8/20, The Jewish Refugees Who Fled the Nazis – and Then Returned to Help Defeat Them, "הארץ"
↑  יחידה איקס - הקומנדו היהודי הסודי של מלחמת העולם השנייה, באתר "מטר", הוצ"ל.
↑  X Troop: The Secret Jewish Commandos of World War II, Amazon
↑  X Troop - The Secret Jewish Commandos of World War II, Harper Academic
↑  Conversation with X Troop Author Leah Garrett, PhD., The National WWII Museum - New Orleans, June 30, 2021
↑  גבי בר-חיים, הנוקמים. ידיעות אחרונות, מוסף 7 ימים, 27 ינואר, 2023, עמ' 56 - 59.
| --- | --- |
בקרת זהויות :  NLI: 987007322514105171  PLWABN: 9811728740805606  BnF: cb14582261g (data)  CiNii: DA19695804  GND: 135786207  ISNI: 0000 0000 5521 3995  LCCN: n2002057753  NTA: 26843512X  ORCID: 0000-0002-9099-1228  SUDOC: 114959161  VIAF: 54393784   WorldCat (עם VIAF): 54393784
לודוויג פון בנדק

| --- | --- |

לודוויג פון בנדק
 לידה:  14 ביולי 1804 שופרון, האימפריה האוסטרית האימפריה האוסטרית
 פטירה:  27 באפריל 1881 (בגיל 76) גראץ, האימפריה האוסטרו-הונגרית האימפריה האוסטרו-הונגרית
 מקום קבורה:  Friedhof St. Leonhard 
 מדינה:  האימפריה האוסטרית 
 השכלה:  האקדמיה הצבאית הטרזיאנית 
 השתייכות:  האימפריה האוסטרית האימפריה האוסטרית
 תקופת הפעילות:  1822–1866 (כ־44 שנים)
 דרגה:  פלדצוגמייסטר
 תפקידים בשירות
 מפקד הקורפוס ה-4   מפקד הקורפוס ה-2   מפקד הקורפוס ה-8   ראש אגף האפסנאות במטכ"ל   מושל הונגריה   מפקד הכוחות האוסטרים בוונציה ובהרי האלפים   מפקד הכוח האוסטרי בקרב קניגרץ
 פעולות ומבצעים
 מלחמת העצמאות האיטלקית הראשונה  מלחמת אוסטריה-סרדיניה  המלחמה האוסטרו-פרוסית קרב קניגרץ
 עיטורים
 אזרחות כבוד של וינה (1859)  אביר במסדר הצבאי של מריה תרזה  אות המסדר מריה תרזיה בדרגת מפקד  הצלב הגדול של מסדר לאופולד  המסדר הצבאי של מריה תרזה 
 
לודוויג אוגוסט ריטר פון בנדק (בגרמנית: Ludwig August Ritter von Benedek), הידוע גם בשמו ההונגרי לאיוש בנדק (בהונגרית: Lovag Benedek Lajos), היה איש צבא אוסטרי מוערך. קרנו ירדה לאחר שב-1866 נוצח בקרב קניגרץ בידי הגנרל הפרוסי הלמוט פון מולטקה הזקן.
ביוגרפיה > קריירה מוקדמת

בנדק נולד בשופרון ב-14 ביולי 1804 כבן לרופא. הוא הוכשר באקדמיה הצבאית בווינה, ובשנת 1822 התגייס לצבא האוסטרי, והוצב ברגימנט הרגלים ה-27. בשנת 1835 הועלה לדרגת האופטמן, ובשנת 1840 הועלה לדרגת מיור, ונעשה עוזרו של מפקד הכוחות בגליציה, ובתפקיד זה דיכא התקוממות באזור. בשנת 1843 הועלה לדרגת אוברסט לוטננט, ובשנת 1846 הועלה לדרגת אוברסט.
באוגוסט 1847 מונה למפקד רגימנט הרגלים ה-33 באיטליה, וב-5 באפריל 1848 מונה למפקד חטיבה בת 2 גדודים, ופיקד עליה במהלך מלחמת העצמאות האיטלקית הראשונה. ב-3 באפריל 1849 הועלה בנדק לדרגת גנרל מיור, ומונה לראש אגף האפסנאות של הארמייה השנייה באיטליה. עם פרוץ ההתקוממות בהונגריה נשלח בנדק לשם כראש המטה של גנרל יוזף רדצקי פון רדץ, ולאחר דיכוי ההתקוממות חזר לאיטליה. בשנת 1853 הועלה בנדק לדרגת פלדמרשל-לוטננט, ובשנת 1854 מונה למפקד הקורפוס ה-4 בלמברג. בשנת 1857 החליף בנדק את רדצקי בפיקוד על הקורפוס ה-2, ובאביב 1859 מונה בנדק למפקד הקורפוס ה-8 ולחם עמו במלחמת אוסטריה-סרדיניה. ב-27 במאי 1859 הועלה בנדק לדרגת פלדצוגמייסטר. ב-24 ביוני בעוד הקיסר פרנץ יוזף נחל תבוסה בקרב סולפרינו ניצח בנדק בקרב סן מרטינו, וחיפה על נסיגת שאר הצבא האוסטרי מסולפרינו.
ב-30 בינואר 1860 מונה לראש אגף האפסנאות במטכ"ל, ב-19 באפריל מונה למושל הונגריה, וב-20 באוקטובר מונה למפקד הכוחות האוסטרים בוונציה ובהרי האלפים. ב-18 באפריל 1861 מונה לחבר ברייכסראט - הבית העליון של בית הנבחרים האוסטרי.
ביוגרפיה > המלחמה האוסטרו-פרוסית ואחריתו

עם פרוץ המלחמה האוסטרו-פרוסית מונה למפקד צבא האימפריה האוסטרית התפקיד הוצע לו שלוש פעמים בהם דחה את ההצעה. רק עם פרוץ המלחמה והתקדמות הפרוסים לאוסטריה הסכים להתמנות לתפקיד.
מצבה של אוסטריה היה בכי רע בעלות בריתה הנובר, הסן-קאסל וסקסוניה הובסו כולם בידי פרוסיה. אוסטריה קיוותה לקבל תמיכה מצרפת אולם קנצלר הברזל ביסמרק הבטיח לנפוליאון השלישי מצעד ניצחון לכבודו בברלין אם ישמור על עמדה נייטרלית.
בנדק לא הספיק לארגן את כוחותיו והפרוסים פלשו לבוהמיה האוסטרית. האוסטרים נסוגו והצבא הפרוסי ספג אבדות מעטות בלבד. כוח פרוסי גדול עשה את דרכו לכיוון סדובה, משם קיווה שר המלחמה הפרוסי הלמוט פון מולטקה הזקן לחדור לאוסטריה. בנדק ראה את חוסר היעילות של הצבא האוסטרי ואת היעילות של הצבא הפרוסי, והתחנן בפני הקיסר פרנץ יוזף הראשון להפסיק את המלחמה ולעשות שלום עם פרוסיה, אולם הקיסר התעלם ממנו
לבנדק לא נותרה ברירה אלא להמשיך להילחם. שתי ארמיות פרוסיות חנו בסדובה, ואילו לרשותו של בנדק עמדו 190,000 לוחמים אוסטרים ו-25,000 סקסונים. בנדק תכנן להתקיף אותם, וכך לסלק את הכוחות הפרוסים מצ'כיה. בתחילת הקרב נראה שבנדק מנצח בזכות היתרון המספרי, אולם בהמשך ארמייה שלישית בפיקודו של נסיך הכתר פרידריך וילהלם הצטרפה לקרב, וכעת מנו הפרוסים 220,000 לוחמים, ובכך הוכרע קרב קניגרץ לטובת הפרוסים. זמן קצר לאחר מכן נכנעה אוסטריה.
הכישלון מצא את אוסטריה במצב קשה, הקיסר היה עדיין אכול אשמה על שלא שמע לבנדק מלכתחילה, ושאר השרים ומפקדי הצבא חיפשו אדם שעליו יוכלו להפיל את האשמה. בנדק פוטר מתפקידו ב-26 ביולי של אותה שנה, והוא עבר חקירה על נסיבות ההפסד בקרב, שהופסקה לאחר מכן בהוראת הקיסר.
בנדק חי בשלווה עוד 15 שנים, ונפטר בגראץ ב-27 באפריל 1881.
הערות שוליים

↑  פלדצוגמייסטר היא דרגה הבכירה מגנרל וזוטרה מפילדמרשל.
| --- | --- |
בקרת זהויות :  NLI: 987007282861705171  PLWABN: 9810645820505606  BnF: cb111686291 (data)  GND: 11865540X  ISNI: 0000 0000 5509 667X  LCCN: no2002107046  NKC: mzk2005295134  NTA: 150658303  RERO: 02-A017760352  SELIBR: 249478  SUDOC: 144831864  VIAF: 73846497   WorldCat (עם VIAF): 73846497
פגיעות רגשית

פגיעוּת רגשית (באנגלית: emotional vulnerability) היא חוויה של כאב הנובעת מאי יכולת להתמודד עם דחייה, איום, ביקורת, עוינות, לחץ, טראומות וסיכונים מהסביבה האנושית. היא מייחסת למישהו בסביבה כוונה להזיק לתפיסת העצמי, לזכויות או לערך העצמי וגורמת לתגובת כאב. היא מבחינה בפרטים רגשיים המופנים כלפיה ביתר עוצמה מאצל האחרים.
תיאור

פגיעות רגשית על פי הגדרתה של ברנה בראון "מאופיינת על ידי אי-ודאות, סיכון והיחשפות רגשית". בראון סבורה שרמת הפגיעות היא המדד לאומץ: להיות פגיע, זה להרשות לעצמנו להיות חשופים. בלב רגשות כמו צער, בושה, פחד ואכזבה נמצאת הפגיעות. אך לדעתה, גם בלב האהבה, השייכות, האותנטיות, יצירתיות, אומץ ואחריות קיימת הפגיעות.
אנשים שמסוגלים להתמודד עם רמת פגיעות גבוהה הם אנשים בעלי תחושה של ערך עצמי, שיש להם תחושה חזקה של אהבה ושייכות, מאמינים שהם ראויים לכך ומתנהלים בלב שלם. יש להם את האומץ להיות לא מושלמים, לחוש חמלה עצמית וכתוצאה מכך גם חמלה ואמפתיה כלפי אחרים.
אנשים שאינם מסוגלים להתמודד עם רמת פגיעות גבוהה נוטים להקהות את פגיעותם על ידי שימוש והתמכרות לאמצעים חיצוניים - אכילה, צריכת אלכוהול וסמים. לעיתים קרובות המאבק העצמי בפגיעות מביא לכעס שהוא בעצם דרך לפורקן של כאב, ולחוסר סובלנות. וכך הם מפתחים עמידות רגשית.
לפגיעות יש שני פנים, פן אחד נובע מיחסים הנתפסים כפגיעה מידי הזולת. הפן האחר הוא היכולת להכיר בשבריריות, בחוסר הוודאות ובמורכבות של עצמנו בעולם.